Mbalula inderhaas weggeneemDie minister van sport, Fikile Mbalula. Foto: GCIS Fikile Mbalula, minister van sport, moes Sondag ŉ verkiesingsveldtog by Vryheidspark in Noordwes skielik verlaat toe Amcu-lede gewelddadig geraak het, het die SAUK berig. Mbalula is met ŉ koeëlbestande voertuig weggeneem toe lede van die Association of Mineworkers and Construction Union (Amcu) voertuie met klippe begin bestook het. Mbalula het inwoners by hul huise besoek. Lede van Amcu by Lonmin, Impala Platinum (Implats) en Anglo American Platinum (Amplats) staak al vir drie maande lank en eis ŉ intreevlaksalaris van R12 500. Onderhandelinge het Donderdag ŉ dooiepunt bereik, maar die SAUK het intussen berig dat die vakbond wel die jongste aanbod met sy lede bespreek. Mbalula het glo na die tyd gesê die ANC sal nie deur wetteloosheid geïntimideer word nie. -SAPA